Zraz (vrch vo Vtáčniku)

Zraz (Vtáčnik, Letná turistická mapa 1:50 000, Vojenský kartografický ústav, š.p., Harmanec) je vrch v pohorí Vtáčnik. Leží nad obcou Kamenec pod Vtáčnikom, približne  juhovýchodne od Novák. Je súčasťou Chránenej krajinnej oblasti Ponitrie a časť vrchu zasahuje do NPR Vtáčnik.

 Poloha 
Nachádza sa v centrálnej, najvyššej časti pohoria, v geomorfologickom podcelku Vysoký Vtáčnik. Vrchol leží v Trenčianskom kraji, v okrese Prievidza a prechádza ním hranica katastrálnych území obcí Bystričany a Kamenec pod Vtáčnikom.

 Opis 
Nachádza sa mimo hlavného hrebeňa v centrálnej, najvyššej časti pohoria a tvorí západnú rázsochu masívu Vtáčnika. Severne leží Kuní vrch (), západne Veľká skala (), južne Krivá breza () a Kláštorská skala () a východne dominuje vrch Vtáčnik ().Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Severnú časť vrchu odvodňuje Vidlicový potok, južné svahy odvádzajú vodu potokom Bystrica do rieky Nitry. Najbližšími sídlami sú Kamenec pod Vtáčnikom a Bystričany na západe, Podhradie na severe, Prochot na východe a Kľak na juhu. 

 Výhľady 
Samotná oblasť vrcholu je zalesnená, no v okolí je niekoľko skalných brál, umožňujúcich rozhľad. Z vhodných miest je tak možno okrem okolitých vrchov pohoria vidieť Strážovské vrchy, Považský Inovec a Tribeč.

 Prístup 
 po  značke: 
 z Bystričian cez rázc. Horný dom
 z vrcholu Vtáčnika (pripojenie na  značenú Ponitriansku magistrálu)

 Referencie 

 Pozri aj 
 Vysoký Vtáčnik
 Zoznam vrcholov vo Vtáčniku

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Bystričany
Kategória:Kamenec pod Vtáčnikom